Projekts

LATVIJAS REPUBLIKAS MINISTRU KABINETA

SĒDES PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rīgā Nr. 2016. gada\_\_.\_\_\_\_\_

.§

Noteikumu projekts „Darbības programmas “Izaugsme un nodarbinātība” 8.3.4. specifiskā atbalsta mērķa “Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi”

(…)

1. Pieņemt iesniegto noteikumu projektu.

Valsts kancelejai sagatavot noteikumu projektu parakstīšanai.

2. Līdz Darbības programmas „Izaugsme un nodarbinātība” 8.3.4.specifiskā atbalsta mērķa “Samazināt priekšlaicīgu mācību pārtraukšanu, īstenojot preventīvus un intervences pasākumus” (turpmāk – specifiskais atbalsta mērķis) projekta iesnieguma apstiprināšanai sadarbības iestādē un finansējuma nodrošināšanai normatīvajos aktos noteiktajā kārtībā, atļaut Izglītības un zinātnes ministrijai (Izglītības kvalitātes valsts dienestam) nepieciešamo finansējumu, kas kopsummā nepārsniedz 43 000 *euro* 2016.gadā, projekta attiecināmo izmaksu segšanai finansēt no budžeta apakšprogrammas 01.07.00 „Dotācija brīvpusdienu nodrošināšanai 1., 2., 3. un 4.klases izglītojamiem”.

3. Izglītības kvalitātes valsts dienestam pamatdarbībai paredzēto finansējumu nodalīt no specifiskā atbalsta mērķa projekta īstenošanai piešķirtā finansējuma, tai skaitā nodrošinot pamatfunkciju un projekta aktivitāšu nepārklāšanos, lai novērstu dubultā finansējuma risku.

4. Izglītības un zinātnes ministrijai nekavējoties informēt Ministru kabinetu gadījumā, ja specifiskā atbalsta mērķa izmaksas, kas veiktas pirms projekta iesnieguma apstiprināšanas, varētu netikt vai netiek attiecinātas no Eiropas Sociālā fonda, sagatavojot attiecīgu informatīvo ziņojumu, kurā norādīts detalizēts apraksts par radušos situāciju un neatbilstības rašanās cēloņiem un finansiālo ietekmi un sniegts apraksts par turpmāko iespējamo risinājumu, lai turpinātu attiecīgā projekta īstenošanu.

Ministru prezidents Māris Kučinskis

Valsts kancelejas direktors Mārtiņš Krieviņš

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāra vietniece –

Politikas iniciatīvu un attīstības

departamenta direktore,

Valsts sekretāra p.i. Gunta Arāja

20.06.2016. 18:50

I.Sīle

ilze.sile@izm.gov.lv

67047809